കശ്മീര് ന്യൂനപക്ഷത്തെ ലക്ഷ്യം വെച്ച് ആക്രമണം രണ്ട് ടിആര്എഫ് ഭീകരര് പിടിയില് വിവിധ ഇടങ്ങളില് ഭീകരാക്രമണം നടത്താന് പദ്ധതിയിട്ടതായി സൂചന ശ്രീനഗര് : ജമ്മു കശ്മീരില് രണ്ട് ഭീകരരെ എന്ഐഎ പിടികൂടി. ലഷ്കര് ഇ ത്വായ്ബ അനുബന്ധ സംഘടനയായ ദി റസിസ്റ്റന്സ് ഫോഴ്സിലെടിആര്എഫ് രണ്ട് ഭീകരരെയാണ് പിടികൂടിയത്. കശ്മീരില് ഭീകരാക്രമണം നടത്താന് പദ്ധതിയിട്ട അഹമ്മദ് വാനി, ഫായിസ് അഹമ്മദ് ഖാന് എന്നിവരാണ് പിടിയിലായത്. കശ്മീരിലെ വിവിധ ഭാഗങ്ങളില് എന്ഐഎ നടത്തിയ റെയ്ഡിലാണ് ഭീകരരെ പിടികൂടിയത്. ശ്രീനഗര്, അനന്ത്നാഗ് , കുല്ഗാം, ബാരാമുളള, ദോഡ, കിഷ്ത്വാര് ഉള്പ്പെടെ 16 ജില്ലകളിലാണ് എന്ഐഎ റെയ്ഡ് നടത്തിയത്. ന്യൂനപക്ഷത്തെ ലക്ഷ്യം വെച്ചുള്ള ആക്രമണങ്ങള് വര്ദ്ധിച്ച സാഹചര്യത്തില് കശ്മീര് പോലീസിന്റെയും സിആര്പിഎഫിന്റെയും സഹായത്തോടെയാണ് എന്ഐഎ പരിശോധന നടന്നത്. കശ്മീരിലെ മുസ്ലീം യുവാക്കളെ ഭീകരതയിലേക്ക് കൊണ്ടുവരുന്നതിനായി ഐഎസ് ഭീകരര് പ്രവര്ത്തിക്കുന്നുണ്ടെന്ന് രഹസ്യ വിവരം ലഭിച്ചിരുന്നു. ഐഎസ്ഐഎസിന്റെ വോയ്സ് ഓഫ് ഹിന്ദ് മാഗസിന് കേസുമായി ബന്ധപ്പെട്ട വിവരങ്ങളും രഹസ്യന്വേഷണ ഏജന്സികള് കണ്ടെത്തിയിരുന്നു. ഈ പശ്ചാത്തലത്തിലാണ് സംസ്ഥാന വ്യാപക പരിശോധന നടന്നത്.